שוב חלפה לה שנה ויריד ביוטי סיטי בפתח.
אירוע הקיץ שימו לב לא לפספס. יהיה שווה ומעניין.
"מתכון לחיים מאושרים אחרי גיל 40"- פאנל בהנחייתו של המפיק מוטי רייף ובהשתתפות אורנה דץ, שרון אדלר, ציפי פינס ודליה מזור אשר כולן נשים משפיעות ומצליחות. סוד קסמן של חברות הפאנל הוא שלאורך השנים ומתוך הבנה שהן מעוררות השראה בקרב נשים, הן פיתחו מודעות ותחומי עניין נוספים ברמה המקצועית ובעשייה חברתית- התנדבותית שהפכה אותן למלאות ומעצימות.
"דלתות מסתובבות"- אשת הטלוויזיה והעיתונאית צופית גרנט בשיחה על החלטות נוקבות, בחירה באופטימיות, אנרגיות וקבלת השראה. אישה בעלת כובעים רבים שכל אחד מהם הינו מופע יצירתי ומרענן של המוטו אשר מלווה את חייה: "לחיות בחמלה ואהבת הזולת ולא לוותר על הגשמת חלומות".
"להיות אישה היום כמו שמתאים לך"- ליהיא לפיד בהרצאה על תפקיד האישה ואמא ואיך לתמרן בין ההשקעה בעבודה לבין השקעה במשפחה והרצון להצטיין בהכל. עם כל זה קצת שכחנו את עצמינו. זו לא הרצאה על איך להצליח או להשיג עוד, אלא הצעה לעצור רגע ולחשוב איך אנחנו יכולות להיות טובות יותר לעצמינו.
"מה נשים אוכלות"- אשת הטלוויזיה, תזונאית ומומחית לתזונה טבעית ושדרנית הרדיו פאולה רוזנברג יודעת, כי זה לא סוד שלנשים יש מערכת יחסים מורכבת עם אוכל, כי כולנו מנהלות דיאלוג ממושך עם הקילוגרמים העודפים, שנדמה לעיתים שהם אלו המפרידים בינינו לבין האושר. בהרצאתה, "מה נשים אוכלות", תסייע במציאת דרך לקיום אורח חיים נשי בריא שיתרום לשחרור משקל עודף לטווח ארוך, אחת ולתמיד.
"הילדים, הסטייל ומה שביניהם"- אושיית האופנה רונית יודקביץ בשיחה פתוחה והומוריסטית על עולמה כאימא לשלושה בנים מחד ועולם העיצוב העכשווי וניהול הקריירה מאידך. מסע שכולו מוקדש לך מהאיפור והשיער דרך הביגוד, האביזרים ושפת גוף ועד כניסה לתוך ביתנו כמראה המשקפת את חיינו.
"Meatless Monday" – מיקי חיימוביץ - העיתונאית, מובילת תכנית התחקירים "המערכת", טבעונית ופעילה למען סביבת בעלי החיים, יוזמת ומובילת קמפיין ישראלי של התנועה העולמית "יום שני ללא בשר". בהרצאתה חיימוביץ תסקור את הרציונל שעומד מאחורי התנועה העולמית הקוראת לאוכלי הכל לצמצם את צריכת הבשר. אם כל המדינה תצטרף, הדבר שקול להורדת כחצי מיליון רכבים מהכביש לצמיתות. וכן גם יום אחד בשבוע יכול לשנות את כל העולם.